
36 DR.30.11.2020 

 
12.45 tgh. 

 Dato’ Mohd Nizar bin Haji Zakaria [Parit]:  Terima kasih, Tuan Pengerusi.  
Saya ingin menyentuh Butiran 010800 – Jabatan Perangkaan (DOSM).  Isu berkenaan 
dengan banci.  Menurut kenyataan Pesuruhjaya Banci 2020, sebanyak 3.25 juta atau 10 
peratus berbanding anggaran penduduk tahun 2020 seramai 32.7 juta. 

 Saya ingin bertanya melalui peruntukan yang sedia ada ini, bagaimanakah 
kaedah yang akan digunakan oleh kerajaan bagi mengoptimumkan pembancian secara 
atas talian memandangkan pembancian secara bersemuka perlu diminimakan dan saya 
mohon penjelasan mengapakah data bancian yang diperolehi masih lagi rendah. 

 Kedua, Butiran 020100 – Majlis Keselamatan Negara (MKN). Menerusi 
peningkatan peruntukan MKN ini saya pohon penjelasan.  Bagaimanakah ianya dapat 
digunakan bagi menyelesaikan isu jenayah rentas sempadan seperti penyeludupan?  
Saya juga ingin mencadangkan pembinaan tembok keselamatan di sepanjang 
sempadan antara Malaysia dan Thailand merupakan penyelesaian terbaik bagi 
menyelesaikan isu penyeludupan ini di samping mengurangkan risiko ancaman tembak-
menembak oleh penyeludup. 

 Seterusnya Butiran 020500 – Agensi Pengurusan Bencana Negara (NADMA).  
Saya menyambut baik terhadap penambahan peruntukan ini.  Apa yang paling penting 
dan mustahak adalah bagaimana kerajaan akan menggunakan peruntukan ini bagi 
mengelakkan kesesakan di Pusat Penempatan Banjir, tujuannya untuk mengurangkan 
risiko jangkitan COVID-19 di Pusat Penempatan Banjir.  Justeru itu saya ingin bertanya 
kepada pihak kerajaan, sejauh mana tahap kesiapsiagaan Agensi Pengurusan Bencana 
(NADMA) ini. 

 Seterusnya Butiran 011000 – Pihak Berkuasa Pelaksanaan Koridor Utara 
(NCIA).  Peruntukan walaupun dikurangkan cumanya saya ingin bertanya, NCIA turut 
memaklumkan penciptaan pekerjaan adalah melebihi 23,000 pekerjaan pada tahun ini 
berbanding sasaran asal 5,900.  Jadi saya hendak tahu atas dasar apa atau asas apa 
yang dimaksudkan oleh NCIA terhadap pekerjaan ini. Bagaimana pula, khususnya 
kawasan-kawasan NCIA khususnya di Perak yang termasuk sebahagian daripada 
pembangunan koridor utara ini.   

 Saya juga ingin memaklumkan bahawa NCIA khususnya di Daerah Perak 
Tengah di kawasan saya khususnya di Parlimen Parit tidak dimasukkan. Apakah 
kerajaan bercadang untuk memasukkan NCIA khususnya di kawasan Perak Tengah 
ataupun di dalam kawasan Parlimen Parit, saya pohon penjelasan daripada pihak 
kerajaan. 

 Butiran 080100 – Pembaikan dan Penyelenggaraan SRA/SIRAJ/KAFA, sekolah 
agama rakyat.  Saya menyambut baik khususnya terhadap usaha kerajaan peruntukan 
sebanyak RM4 juta bagi pembaikan dan penyelenggaraan sekolah agama rakyat.  
Sungguhpun begitu, saya merasakan peruntukan ini adalah sangat kecil.  Justeru itu, 
saya ingin bertanya kepada pihak kerajaan adakah peruntukan ini cukup bagi 
melaksanakan pembaikan dan penyelenggaraan di setiap institusi sekolah agama rakyat 
dan berapakah jumlah peruntukan yang diperuntukkan khususnya kepada mana-mana 
sekolah yang telah pun terpilih? 

 Seterusnya Butiran 040100 – Jabatan Kemajuan Islam Malaysia (JAKIM).  Saya 
ingin membangkitkan soal bantuan zakat kepada mereka yang terjejas akibat pandemik 
COVID-19.  Kita semua tahu pengukuhan kewangan zakat sangat besar dan pastinya 
dari segi syarak, zakat adalah mengeluarkan harta tertentu dengan kadar tertentu 
mengikut syarat-syarat tertentu untuk diagihkan kepada golongan tertentu. 

 Saya ingin bertanya adakah perlu satu fatwa bagi bantuan zakat kepada mereka 
yang terjejas khususnya kepada COVID-19 ini dan masalah ekonomi semasa.  Ini kerana 
ada negara jiran kita akan mengeluarkan fatwa bagi perkara ini, adakah Malaysia juga 
sebegitu?  Jadi saya ingin mohon penjelasan daripada pihak kerajaan. 

 Akhir, oleh kerana masa yang begitu suntuk, saya juga menyambut baik hasrat 
kerajaan untuk mewujudkan Pelan Induk Wakaf Nasional bagi memperkasa pengurusan 
wakaf.   

■1250 

Saya yakin dan percaya aset serta dana wakaf sedia ada berpotensi untuk 
dimanfaatkan. Saya ingin bertanya kepada pihak kerajaan. Apakah strategi yang akan 
dilaksanakan bagi memperbanyakkan lagi penglibatan individu dalam berwakaf? 
Bbagaimanakah kerajaan melihat penyertaan syarikat korporat dalam wakaf ini? Jadi 
terima kasih Tuan Pengerusi. Assalamualaikum warahmatullahi wabarakatuh. 



12.45 tgh. Dato' Mohd Nizar bin Haji Zakaria [Parit]: Terima kasih, Tuan Pengerusi. Saya ingin menyentuh Butiran 010800- Jabatan Perangkaan (DOSM). Isu berkenaan dengan banci. Menurut kenyataan Pesuruhjaya Banci 2020, sebanyak 3.25 juta atau 10 peratus berbanding anggaran penduduk tahun 2020 seramai 32.7 juta. Saya ingin bertanya melalui peruntukan yang sedia ada ini, bagaimanakah kaedah yang akan digunakan oleh kerajaan bagi mengoptimumkan pembancian secara atas talian memandangkan pembancian secara bersemuka perlu diminimakan dan saya mohon penjelasan mengapakah data bancian yang diperolehi masih lagi rendah. Kedua, Butiran 020100- Majlis Keselamatan Negara (MKN). Menerusi peningkatan peruntukan MKN ini saya pohon penjelasan. Bagaimanakah ianya dapat digunakan bagi menyelesaikan isu jenayah rentas sempadan seperti penyeludupan? Saya juga ingin mencadangkan pembinaan tembok keselamatan di sepanjang sempadan antara Malaysia dan Thailand merupakan penyelesaian terbaik bagi menyelesaikan isu penyeludupan ini di samping mengurangkan risiko ancaman tembak- menembak oleh penyeludup. Seterusnya Butiran 020500- Agensi Pengurusan Bencana Negara (NADMA). Saya menyambut baik terhadap penambahan peruntukan ini. Apa yang paling penting dan mustahak adalah bagaimana kerajaan akan menggunakan peruntukan ini bagi mengelakkan kesesakan di Pusat Penempatan Banjir, tujuannya untuk mengurangkan risiko jangkitan COVID-19 di Pusat Penempatan Banjir. Justeru itu saya ingin bertanya kepada pihak kerajaan, sejauh mana tahap kesiapsiagaan Agensi Pengurusan Bencana (NADMA) ini. Seterusnya Butiran 011000- Pihak Berkuasa Pelaksanaan Koridor Utara (NCIA). Peruntukan walaupun dikurangkan cumanya saya ingin bertanya, NCIA turut memaklumkan penciptaan pekerjaan adalah melebihi 23,000 pekerjaan pada tahun ini berbanding sasaran asal 5,900. Jadi saya hendak tahu atas dasar apa atau asas apa yang dimaksudkan oleh NCIA terhadap pekerjaan ini. Bagaimana pula, khususnya kawasan-kawasan NCIA khususnya di Perak yang termasuk sebahagian daripada pembangunan koridor utara ini. Saya juga ingin memaklumkan bahawa NCIA khususnya di Daerah Perak Tengah di kawasan saya khususnya di Parlimen Parit tidak dimasukkan. Apakah kerajaan bercadang untuk memasukkan NCIA khususnya di kawasan Perak Tengah ataupun di dalam kawasan Parlimen Parit, saya pohon penjelasan daripada pihak kerajaan. Butiran 080100- Pembaikan dan Penyelenggaraan SRA/SIRAJ/KAFA, sekolah agama rakyat. Saya menyambut baik khususnya terhadap usaha kerajaan peruntukan sebanyak RM4 juta bagi pembaikan dan penyelenggaraan sekolah agama rakyat. Sungguhpun begitu, saya merasakan peruntukan ini adalah sangat kecil. Justeru itu, saya ingin bertanya kepada pihak kerajaan adakah peruntukan ini cukup bagi melaksanakan pembaikan dan penyelenggaraan di setiap institusi sekolah agama rakyat dan berapakah jumlah peruntukan yang diperuntukkan khususnya kepada mana-mana sekolah yang telah pun terpilih?. Seterusnya Butiran 040100- Jabatan Kemajuan Islam Malaysia (JAKIM). Saya ingin membangkitkan soal bantuan zakat kepada mereka yang terjejas akibat pandemik COVID-19. Kita semua tahu pengukuhan kewangan zakat sangat besar dan pastinya dari segi syarak, zakat adalah mengeluarkan harta tertentu dengan kadar tertentu mengikut syarat-syarat tertentu untuk diagihkan kepada golongan tertentu. Saya ingin bertanya adakah perlu satu fatwa bagi bantuan zakat kepada mereka yang terjejas khususnya kepada COVID-19 ini dan masalah ekonomi semasa. Ini kerana ada negara jiran kita akan mengeluarkan fatwa bagi perkara ini, adakah Malaysia juga sebegitu? Jadi saya ingin mohon penjelasan daripada pihak kerajaan. Akhir, oleh kerana masa yang begitu suntuk, saya juga menyambut baik hasrat kerajaan untuk mewujudkan Pelan Induk Wakaf Nasional bagi memperkasa pengurusan wakaf. #1250. Saya yakin dan percaya aset serta dana wakaf sedia ada berpotensi untuk dimanfaatkan. Saya ingin bertanya kepada pihak kerajaan. Apakah strategi yang akan dilaksanakan bagi memperbanyakkan lagi penglibatan individu dalam berwakaf? Bbagaimanakah kerajaan melihat penyertaan syarikat korporat dalam wakaf ini? Jadi terima kasih Tuan Pengerusi. Assalamualaikum warahmatullahi wabarakatuh.